Diari Oficial de la Generalitat Valenciana


Sumari del DOGV 7951, del 04-01-2017 (2016/10886)

ACORD de 30 de desembre de 2016, del Consell, pel qual s'aprova el Pla estratègic de la Generalitat en matèria de tecnologies de la informació i les comunicacions 2016-2020.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10844


Data del document
:   30-12-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de desembre de 2016, del Consell, pel qual s'aprova el Pla estratègic de la Generalitat en matèria de tecnologies de la informació i les comunicacions 2016-2020. [2016/10931]  
En ple desenvolupament de la societat del coneixement, la tecnologia és un sector estratègic que ha de permetre la consolidació d'una administració moderna i inclusiva, capaç de desenvolupar de manera efectiva les polítiques del Consell.  
Una administració de justícia eficient, un sistema educatiu públic innovador, sistemes d'informació orientats a diversos àmbits com el foment de l'ocupació, la igualtat, l'habitatge, l'agricultura, el turisme, la transparència o la cultura, són només alguns exemples que ajuden a comprendre de manera immediata la necessitat de l'establiment de directrius orientades a la gestió, govern i racionalització de les TIC.  
  
Cal actuar de forma ordenada, atenent una planificació que fixe objectius concrets i viables que permeten avançar en la direcció en què les TIC despleguen tot el seu potencial al servei de les polítiques socials, econòmiques i ambientals del Consell.  
En aquest context s'ha treballat en l'elaboració d'un pla estratègic en matèria de la tecnologia de la informació i les comunicacions. Un pla, adaptable a les possibles variacions en la definició de noves polítiques i sobre el qual es puga realitzar el seguiment i control de la seua execució.  
El pla s'articula en tres grans eixos:  
- Construcció d'una organització innovadora, eficient, oberta i conscient.  
- Prestació de serveis moderns, segurs i inclusius que facen realitat la transformació digital de l'Administració.  
- Atenció a la societat civil, estrenyent la relació amb el món de la universitat, alhora que promovent l'enfortiment del sector empresarial TIC.  
  
En definitiva, un pla que, al voltant d'aquests tres grans eixos, estableix una planificació on es concreten prop de 400 activitats a desenvolupar en el període 2016-2020.  
Aquestes activitats posaran les TIC al servei del benestar de la ciutadania i es constituiran en un dels pilars bàsics del necessari canvi de model productiu de la Comunitat Valenciana.  
En conseqüència, a proposta del conseller d'Hisenda i Model Econòmic, el Consell, prèvia deliberació, en la reunió del 30 de desembre de 2016,  
  
  
ACORDA  
  
Aprovar el Pla estratègic de la Generalitat en matèria de tecnologies de la informació i les comunicacions 2016-2020, que es publicarà en format electrònic en la pàgina web de la Conselleria d'Hisenda i Model Econòmic:  
  
www.hisenda.gva.es/web/dgti/estrategia-tic  
  
València, 30 de desembre de 2016  
  
La consellera secretària,  
MÓNICA OLTRA JARQUE